Sani Zangon Daura An haifeshi a cikin garin karamar hukumar Zango dake a jahar Katsina, Nijeriya.Ya rike mukamin Ministan noma da raya karkara, daga baya kuma ya rike mukamin Ministan muhalli a majalisar ministocin shugaba Olusegun Obasanjo.An cire shi daga majalisar ministocin Obasanjo a cikin garambawul a ranar 30 ga Janairun 2001.. Sani Zangon Daura ya fito ne daga shiyyar Daura ta Sanatan Katsina. Ya kammala makarantar koyon karatun larabci da ke Kano. Ya samu tallafin karatu don halartar Makarantar African and Oriental Studies dake Landan a 1961. Amma ya dawo Nijeriya kafin ya kammala karatun kuma ya samu shiga Jami’ar Legas . A lokacin Jamhuriya ta biyu ta Najeriya a 1979, ya kasance dan takara a zaben fidda gwani na Jam’iyyar National Party of Nigeria (NPN) don yin takarar Gwamnan Jihar Kaduna, amma ya sha kaye a hannun Alhaji Lawal Kayta. Kayta shi kuma ya sha kaye a hannun dan takarar jam'iyyar Redemption Party (PRP) Alhaji Abdulkadir Balarabe Musa . Bayan nada shi Ministan Gona a watan Yunin 1999, Daura ya gabatar da wata manufa ga bangaren wanda a wancan lokacin ya kai kashi 38% na GDP.